
ŠAKIŲ RAJONO SAVIVALDYBĖS  TARYBA

SPRENDIMAS

DĖL ŠAKIŲ „ŽIBURIO“ GIMNAZIJOS  DIREKTORĖS 2009 METŲ VEIKLOS ATASKAITOS 
2010 m. gegužės 27  d. Nr.T-128
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 16 str. 2 d. 19 p. bei rajono savivaldybės tarybos 2009 m. vasario 26 d. sprendimu Nr.T-31 patvirtinto rajono savivaldybės tarybos veiklos reglamento 82.19.5.  p., nusprendžia,

pritarti Šakių „Žiburio“ gimnazijos direktorės 2009 metų veiklos ataskaitai (pridedama).

Juozas Bertašius






PRITARTA






Šakių rajono savivaldybės tarybos






2010 m. gegužės 27 d. sprendimu Nr.T-128

2009-ŲJŲ METŲ VEIKLOS ATASKAITA


2009-2010 m. m. pradėjo 468 mokiniai, suformuota 16 klasių komplektų. Vidutinis mokinių skaičius klasėje 29,3 mokiniai. Gimnazijoje dirba 61 darbuotojas, 43 pedagogai (7 dirba kitose mokyklose pagrindinėse pareigose, 2 neformaliojo ugdymo vadovai kitose institucijose) ir 21 nepedagoginis darbuotojas.


Vizija. Moderni, nuolat besimokanti Šakių rajono bendruomenės ugdymo(si) poreikius tenkinanti gimnazija.


Misija. Šakių „Žiburio“ gimnazija – tai mokykla, garantuojanti darbo ir tobulėjimo sąlygas, pamokinę ir neformaliojo ugdymo veiklą, grindžiamą pasirinkimo laisve, atsakomybe ir kūrybiškumo,  bendradarbiavimo principais, siekianti ugdyti sąmoningą ir iniciatyvią asmenybę.

Prioritetai


I. Užtikrinti kiekvieno mokinio ugdymo(si) kokybę, atitinkančią asmens poreikius ir laiko reikalavimus.

II. Siekti bendruomeniškumo.


2008-2009 m. m. tikslų ir uždavinių įgyvendinimas. Vienu iš gimnazijos tikslų „Užtikrinti ugdymo kokybę, atitinkančią atviroje pilietinėje visuomenėje ir rinkos ūkyje gyvenančio asmens poreikius"


1. Pasirengti darbui pagal atnaujintas pagrindinio ugdymo programas nuo 2009-2010 m. m.. Programos siejamos su mokinių kūrybiškumo, iniciatyvumo ugdymu, stengtasi atsisakyti žinių gausos, akcentuojama mokymosi, o ne mokymo svarba. Dalykininkai analizuodami pagrindinio ugdymo programą pastebi tą pačią nagrinėjamų temų gausą, pergyvena dėl išlikusių egzaminų reikalavimų. Priimti sprendimai keisti egzaminų tvarką palengvins mokiniui vidurinio ugdymo programos baigimą, bet konkurencija stojant į aukštąsias mokyklas išliks. Gimnazijoje vienas mokinys laiko vidutiniškai tris valstybinius egzaminus. Visi mokytojai dalyvavo pasirengimo dirbti pagal atnaujintas programas seminaruose. Gimnazijos pasirengimas darbui pagal atnaujintas pagrindinio ugdymo programas aptartas Mokytojų tarybos posėdyje 2009 m. kovo mėn. Priimti susitarimai dėl darbo planavimo (metiniai teminiai planai). Planuose turi būti tikslai, temos, apibrėžtas vertinimas, laukiami pasiekimai ir naudojama literatūra. I klasių mokiniai jau dirba pagal atnaujintas programas.


2. Pamokose panaudoti įvairias IKT galimybes. Buvo organizuotas seminaras mokytojams apie interaktyvios lentos panaudojimo galimybes pamokose. Paruošta interaktyvi lenta darbui 11 (anglų kalbos) kabinete, ją naudoja mokyt. Inesa Dainelytė. Nupirkta didesnes galimybes turinti interaktyvi lenta 23 (informatikos) kabinetui, o metų pabaigoje anglų kalbos kabinetui bendrabučio patalpose. Įsigyta darbui su interaktyvia lenta skirta programa anglų kalbos mokymui. Jau techninių galimybių turime, bet praktiškai panaudoti IKT dar sunku. Trumpi mokymai neleidžia įsisavinti žinių, jie tik supažindina su IKT panaudojimo galimybėmis. Mokytojai turi įdėti daug darbo, kad galėtų interaktyvią lentą tinkamai panaudoti pamokose. Mokytojams lengviau naudoti projektorių, pasirengti skaidres arba pasinaudoti esamomis internete. Naujos technologijos ateina į mokyklą, tačiau ne taip greitai kaip norėtųsi.


Kitas tikslas - „Ugdyti bendruomenės narių asmeninę ir socialinę atsakomybę". Jo įgyvendinimui buvo numatytas uždavinys - Socialines programas sieti su pilietiškumo ugdymu (dalyvavimu bendruomenės gyvenime ir pokyčių inicijavimu, socialinių ryšių kūrimu ir palaikymu).
2009 m. neeiliniai, Lietuva mini valstybės vardo 1000-metį. Organizavome tam skirtą šventę-viktoriną, dalyvavome miesto renginiuose, choras buvo pakviestas į moksleivių dainų šventę. Taip pat sėkmingai rašėme projektus, bet finansavimas ženkliai mažėja ir vėluoja, veiklos nusikelia į rudenį.


Džiaugiamės įsijungimu į pilietines akcijas: žydų genocido dienos paminėjimas, tolerancijos diena, sausio 13 rimtis, „Darom“ pavasarinė talka ir kiti.


Buvo atliktas tyrimas „Ar jautiesi saugus mokykloje“, jame dalyvavo 156 mokiniai. 
Smurto atvejus minėjo 15 mergaičių ir 9 berniukai. Atsakydami į klausimą, „ar sulaukė pagalbos, jei teko patirti fizinį ar psichologinį smurtą“, 37 proc. merginų ir 41 proc. vaikinų atsakė teigiamai (6 merginos ir 4 vaikinai). Būtų galima džiaugtis saugumu mokykloje jei pagalbos sulauktų beveik visi mokiniai.


2009-2010 mokslo metų veiklos uždaviniai

Siekti kiekvieno mokinio aktyvaus, sąmoningo mokymosi: 


Darbo metodų įvairovė pamokoje (mokytojų tarybos posėdis 2010-03-16, direktorės pavaduotojas ugdymui D. Aštrauskas);


Dalinimasis gerąja patirtimi metodinėse grupėse (metodinių grupių pirmininkai);


Mokymosi motyvacijos tyrimas gimnazijoje (psichologė A. Jakavičienė).


Puoselėti bendruomenės narių bendrąją kultūrą: 


Gimnazijos misijos įgyvendinimas (mokytojų tarybos posėdis 2009-12-03, direktorės pavaduotoja ugdymui I. Piečiukaitienė);


Visuomenei naudingos veiklos reikšmė mokinio savirealizacijai. (mokinių ir mokytojų diskusija, direktorės pavaduotoja ugdymui O. Vasiliauskaitė);


Profesinio informavimo ir orientavimo reikšmė mokinių ugdimuisi (informacija mokytojų susirinkime, socialinė pedagogė D. Bataitienė).


3. Organizuoti Marijampolės apskrities gimnazijų prisistatymą-koncertą Šakiuose        (direktorės pavaduotoja ugdymui O. Vasiliauskaitė).

Ugdymo rezultatai


Pagal Pagrindinio ugdymo programą mokėsi 222 mokiniai. Pagrindinį išsilavinimą įgijo visi 113 mokinių. Mokslo metus 9-10 įvertinimais baigė 15 mokinių, 8–7 mokėsi 46 mokiniai, nepažangūs buvo 4 mokiniai, kurie po papildomo darbo perkelti į aukštesnę klasę. Visi mokiniai laiko pagrindinio ugdymo pasiekimų patikrinimo testą.

Pagal Vidurinio ugdymo programą mokėsi 247 mokiniai. Vidurinį išsilavinimą  įgijo 128 ketvirtos klasės mokiniai. Mokslo metus 9 – 10 įvertinimais baigė 18 mokinių, 8 – 7 mokėsi 78 mokiniai, nepažangūs 6 mokiniai, kurie į aukštesnę klasę perkelti po papildomo darbo.

Brandos egzaminų rezultatai


Mokiniai laikė: 414 valstybinius egzaminus,  145 mokyklinius egzaminus.


Lietuvių kalba (V) 1 – 49% – 54 mokiniai, 50 – 100% – 52 mokiniai.


Matematika (V) 1 – 49 % - 44mokiniai, 50 – 100% - 26 mokiniai.


Anglų kalba(V) 1 – 49% - 22 mokiniai, 50 – 100% -11 mokinių.


Vokiečių kalba (V) 1 – 49% - 16 mokinių, 50 – 100% - 12 mokinių.


Fizika (V) 1 – 49% - 13 mokinių, 50 – 100% - 12 mokinių.


Biologija (V) 1 – 49% - 19 mokinių, 50 – 100% - 9 mokiniai.


Chemija (V) 1 – 49% - 1 mokinys, 50 – 100% - 11 mokinių.


Istorija (V) 1 – 49% - 42 mokiniai, 50 – 100% - 37 mokiniai


Informatika (V) 1 – 49% - 1 mokinys, 50 – 100% - 1 mokinys.

Rajono dalykų olimpiadų pasiekimai

	
	Dalykas
	Klasė
	Pavardė
	Vieta

	1
	Geografija
	10
	P. Baršauskas
	III

	2
	Informatika
	12
	L. Duoba
	II

	3
	Chemija
	9
	S. Gavėnaitytė
	III

	4
	Vokiečių kalba
	11
	E. Aštrauskas
	I

	5
	Filologų
	12
	I. Jakaitytė
	II

	6
	Filologų
	12
	V. Markevičiūtė
	III

	7
	Istorija
	10
	P. Baršauskas
	I

	8
	Matematika
	10
	L. Išganaitis
	I

	9
	Matematika
	10
	M. Ripinskas
	II

	10
	Matematika
	10
	Š. Lozoraitytė
	III

	11
	Matematika
	11
	P. Vikšraitis
	III

	12
	Matematika
	12
	O. Maldžiūnaitė
	II

	13
	Chemija
	10
	Š. Lozoraitytė
	III

	14
	Chemija
	11
	Ž. Tarnauskaitė
	III

	15
	Chemija
	12
	M. Vaišvilaitė
	III

	16
	Biologija
	9
	D. Šulskytė
	III

	17
	Biologija
	10
	A. Grigaitė
	I

	18
	Biologija
	10
	D. Albavičiūtė
	III

	19
	Biologija
	11
	Ž. Tarnauskaitė
	I

	20
	Fizika
	9
	A. Danielevičius
	II

	21
	Fizika
	10
	D. Albavičiūtė
	I

	22
	Fizika
	10
	L. Pranckevičiūtė
	III

	23
	Fizika
	11
	A. Bendoraitytė
	II

	24
	Fizika
	12
	R. Pečiulis
	II


Mokiniai dalyvauja įvairiuose respublikiniuose konkursuose: „Kengūra“ matematikos ir kalbų, 
„Bebro“, Kazicko fondo informatikos, „Tavo žvilgsnis“ vertimo. 

Sportiniai pasiekimai rajone:


Badmintono varžybose - dvi I vietos.


Smiginio  varžybose - I vieta.


Lengvosios atletikos varžybose - II vieta.


Krepšinio varžybose jaunesnių vaikinų tarpe - III vieta, vaikinų rinktinės - I vieta.


Stalo teniso varžybose - II vieta.


Zoninėse krepšinio varžybose berniukų rinktinė iškovojo II vietą.


Gimnazijos vadovai: direktorė J. Mozūraitienė ir pavaduotojai ugdymui I. Piečiukaitienė, D. Aštrauskas ir O. Vasiliauskaitė atestuoti II vadybinei kvalifikacinei kategorijai. Direktorė J. Mozūraitienė ir pavaduotoja ugdymui I. Piečiukaitienė dalyvauja projekte „Bendrojo lavinimo mokyklų įsivertinimo instrumentų kūrimas ir diegimas“. Pavaduotoja ugdymui I. Piečiukaitienė vedė seminarus: UPC įvairių Lietuvos mokyklų švietimo įstaigų vadovams „Mokyklos veiklos kokybės įsivertinimas“, Pakruojo švietimo centre „Mokyklos veiklos kokybės įsivertinimo duomenys bei jų analizė“. Pavaduotoja ugdymui O. Vasiliauskaitė Vilkaviškio „Aušros“ vidurinėje mokykloje vedė seminarą „Aktyvieji ugdymo metodai neformaliame ugdyme“, organizavo edukacinę išvyką „Dorinis ugdymas šiandieninėje mokykloje: dėstymo problemos bei jų sprendimo būdai“. O. Vasiliauskaitė Šakių rajono mokinių nominuota „Geriausia mokyklos savivaldos koordinatore“.


Gimnazijoje dirba 22 mokytojai metodininkai, 13 vyresniųjų mokytojų, 7 mokytojai specialistai. Mokytojai psichologines žinias gilino išvažiuojamuose seminaruose „Stresas, jo poveikis ir valdymas“, „Mokytojų ir mokinių bendravimas ir bendradarbiavimas“.

Mokytojai ir mokiniai įsijungia į projektinę veiklą. Atliekami ne tik mokslo metų pabaigos projektai, bet dalyvaujame projektų konkursuose, gauname papildomą finansavimą.

	Eil. Nr.
	Projekto pavadinimas
	Pinigai
	Vadovas

	1.
	Socializacijos projektas „Mes galim II“.
	7000 Lt
	O.Vasiliauskaitė

	4.
	Pilietinio ir tautinio ugdymo „Pokario rezistencija Sūduvos krašte“
	 900 Lt
	A.Urbaitienė ir R.Dėdynienė

	5.
	Meninio ugdymo „Plyta“
	 5000 Lt
	O.Vasiliauskaitė 

	6.
	Ekologinio ugdymo „Kokį vandenį mes geriame ?“
	  900 Lt
	L.Aštrauskienė

	Iš viso 
	13800 Lt


Kultūros ir tradicijų formavimas


Vyksta tradiciniai renginiai, susitikimai ir akcijos: Sausio 13-osios Atminties akcija, skaitovų konkursas, Teatralizuotas koncertas „Palangos Juzė“, šimtadienis, susitikimas su „Misija: Sibiras“ dalyviais,  Vasario 16 – osios šventė, „Žibovizija“, renginys Lietuvos vardo tūkstantmečio paminėjimui, Užsienio kalbų savaitės renginiai, Kovo 11-osios minėjimas, Socialinių mokslų viktorina, viktorina šventė „Ką žinai apie Lietuvos kariuomenę“ (2d klasė mokinys Paulius Baršauskas rajone užėmė I vieta, respublikoje - IV), Žemės dienai skirtos akcijos, meno dienos „Plyta K8+2“, švaros akcija „Darom 09“, Atvirų durų šventė, paskutinio skambučio šventė, projektų savaitė, klasių pažintinės išvykos, išleistuvės, dalyvavimas Tūkstanmečio Dainų šventėje, Rugsėjo 1-osios šventė, sporto ir turizmo diena Šakių girininkijos ąžuolyne, šventė „Senais gerais...“, aktyviausiems ir socialiai remtiniems gimnazistams organizuota kelionė į Anykščius,  Mokytojų dienos šventė, Batiškių kapinių tvarkymas, gimnazijos pirmokų krikštynos, gimnazistų talentų vakaras, susitikimas su antros laidos gimnazistu, IKI prekybos tinklo atstovu spaudai Valdu Lopeta, susitikimas su „Tūkstantmečio odisėjos“ įgulos nariais, mūsų kraštiečiais A.Patašiumi ir A.Murausku, konkursas viktorina Marijampolės apskrities gimnazijoms „Gamtukai 2009 m.“, Konstitucijos žinių konkursas, tolerancijos akcija, prevencinis renginys „Gali rinktis“ ir adventinis koncertas „Po balto angelo sparnu“, koncertas žmonių su psichine negalia bendrijos nariams,  paramos akcija „Gerumas mus vienija“. 


Surengta konferencija „XIX-XX a. Zanavykų kunigai šviesuoliai“, pagal Vilkaviškio vyskupijos katechetikos centro projektą „Lietuva ir krikščionybė“ skirta paminėti Lietuvos vardo 1000-mečio jubiliejų krikščionišku aspektu.


Aktyviai dalyvauta Šakių miesto 410 metų gimtadienio šventės renginiuose, organizuota paminklo prie vandentiekio bokšto atidengimas.

„Žiburio“ gimnazija yra Unesco Asp tinklo mokykla, savo darbais įsijungianti į šios organizacijos veiklą.


Gimnazijoje veikia Jaunimo klubas „Žibintas“, klubo nariai kartu su gimnazistais organizuoja meno dienas „Plyta“, kurias remia Kultūros ministerija, kultūros rėmimo fondas ir rajono savivaldybė. Dalyvaujame rajono nevyriausybinių organizacijų „Apskritas stalas“ veikloje.

Gimnazijos klubo „Civitas“ nariai bendradarbiauja su Pilietinės Visuomenės Institutu, kartu organizuoja susitikimus su politikais, visuomenės atstovais, žurnalistais. Gimnazistai diskutavo su 
Nacionalinės studentų agentūros direktoriumi ir premjero visuomeniniu konsultantu švietimo ir jaunimo reikalų klausimais J. Okuniu , švedų žurnalistu, vertėju ir dokumentinių filmų kūrėju  J. Ohman, įvyko  susitikimas su aktoriumi Ferdinandu Jakšiu, stebėjome mono spektaklį „Vaižgantas“.


Bendradarbiaujame su Vokietijos Volfenbiutelio miesto gimnazija „Pilyje“. Nenutrūksta ryšiai su Marijampolės apskrities gimnazijomis: organizuotas visų gimnazijų koncertas Kybartų kultūros centre, dalyvauta savivaldos susitikimuose, kviesti gimnazistai į tiksliųjų ir gamtos mokslų konkursą „Gamtukai“. Kartu su Lenkijos Katovicų gimnazija bendraujame projekte „eTwining“.


Dalyvaujame tarptautiniame konkurse „Jugend debathiert“ organizuojamam Goethe Institut. Sėkmingai pasirodėme regioniniame finale ir patekome į nacionalinį finalą Vilniuje. Dalyvaujame Europos Parlamento Informacijos biuro organizuojamame „Euroscola 2009“ konkurse (3 vieta zonoje).

Materialinė bazė


Kabinetai aprūpinti pagrindinėmis mokymo priemonėmis ir jų kiekvienais metais nuperkama bazei atnaujinti ir papildyti (tam skirta 62 tūkst. Lt). Gimnazija turi pakankamai vadovėlių ugdymo procesui užtikrinti, naujų įsigijimui išleista 14 tūkst. Lt. Pažintinei veiklai panaudoti  2 tūkst. Lt.


Remontuota aktų salės grindų danga, sutvarkytas kiemas fasadinėje pusėje, atlikti smulkūs patalpų remontai. 


2009 m. biudžeto asignavimai- 2684819 Lt. (moksleivio krepšelis- 2116853 Lt, aplinkos lėšos- 567966 Lt). Kreditinio įsiskolinimo 2010-01-01 d. nebuvo. Gimnazijos darbuotojai, mokinių tėvai skyrė 2 proc. gyventojų pajamų mokesčio, gauta 5956 Lt.


Nuo 2009 m. rugsėjo 1 d. kūno kultūros pamokos, sportinės varžybos, šventės vyksta naujose sporto centro patalpose. Džiaugiamės gero sportine baze, bet trūksta kabinetų. Pamokos vyksta ne tik gimnazijos, bendrabučio patalpose, bet ir  „Aukuro“ pagrindinėje mokykloje. Mokiniai vaikšto pertraukų metu iš pastato į pastatą, turi kirsti pagrindinę Šakių gatvę.

Direktorė





Jūratė Mozūraitienė

